Kirkkoherra 



JORMA TANELI HELASVUO 

on syntynyt 25. 5. 1903 Heinolassa. Papiksi valmistut- 
tuaan hän ensin toimi ylimääräisten papinvirkojen hoi 
tajana Hirvensalmelta, eräissä sotilasosastoissa ja Raisa- 
Iässä. Viimeksi mainitun seurakunnan vakinaiseksi kap- 
palaiseksi hän kutsuttiin 1. 5. 1931. Oltuaan pari vuotta 
Jalasjärven kappalaisena hänet 1. 5. 1943 kutsuttiin ta- 
kaisin Räisälään, tällä kertaa kirkkoherraksi. 

(Saarna siirtoväen vastaanottojuhlassa Jämsässä 23/7 1950.) 



»Sillä minä olen lain kautta kuollut pois laista, 
elääkseni Jumalalle. Minä olen Kristuksen kanssa ris- 
tiinnaulittu, ja minä elän, en enää minä, vaan Kristus 
elää minussa; ja minkä nyt elän lihassa, sen elän Ju- 
malan Pojan uskossa, hänen, joka on rakastanut mi- 
nua ja antanut itsensä minun edestäni. En minä tee 
mitättömäksi Jumalan armoa, sillä jos vanhurskaus 
on saatavissa lain kautta, silloinhan Kristus on suotta 



kuollut.» 



Gal. 2: 19 



21. 



Jumala riisuu ja pukee. 



Vanhassa hengellisessä laulussa sanotaan 



»Oi armo ja rakkaus suur', 

jolla Jeesus meit' taluttaa juur'! 

Hän neuvollans opastaa uskovians 

täss' oudossa, vieraassa maass'. 

Hän kaataa ja tukee, 

hän riisuu ja pukee, 

hän lymyy ja ilmestyy taas. 

■ 

Hän tyhjentää tyhjäks' 

ja alentaa köyhäks' 

mutt' tyhjä ja köyhä taas tuntea saa, 

ett' armonsa rikastuttaa. 
Hän samentaa ilman 
ja pimentää silmän, 

mutt' jälkensä kirkastuttaa. 



(Heng. 1. & v. 239: 




Sellaista on ihmiselämä Jumalan kädessä: hän riisuu ja pu- 
kee. Vaikka eivät sitä kaikki tosin saa yhtä selvästi kokea. 

Moni kulkee omassa voimassaan, välinpitämättömänä muista. 
Hän näkee kaiken oman työnsä tuloksena. Hän raivaa pellon, kai- 
vaa ojat, muokkaa ja hoitaa hyvin. Hän rakentaa talon. Ahkeruu- 
den palkka on hänen edessään. Kaikki näyttää menestyvän. 
Sitten tulee aika, jolloin kaikki muuttuu. Tulee sairautta, onnet- 
tomuutta, taloudellisen elämän heilahtelut. Suunnitelmat ja las- 
kelmat eivät pidä paikkaansa. — Kuolema hävitti onnellisen, 
viihtyisän kodin. Sen asukas kulkee nyt niin yksin! — Tahi sinä, 
jolla oli koti Karjalassa. Sota saattoi sinut vaellustielle. 

Näin tapahtuu silloin, kun meitä väkevämpi tarttuu meidän 

elämäämme. Silloin on riisumisen aika. 

Mutta samoin voi käydä myöskin hengellisessä elämässä. 
Apostoli Paavali oli aikoinaan toistensa ja ehkä itsensäkin ihai- 
lema juutalaisuuden sankari. Martti Luther oli esikuvallinen ka- 
tolinen munkki. Ja nyt nuo lahjakkaat, hurskaat ja innokkaat 

miehet Herra valitsi riisumisen kohteiksi. Paavali lyötiin Da- 

maskon tiellä sokeaksi. Ja Luther sai kesken parhainta hurskau- 
denharjoitustaan vaikeroida: »Minun syntini, voi minun syntini!» 

Eikä tuo riisuminen siihen loppunut, vaan mitä enemmän Herrai 
Henki sai heitä johtaa, sitä enemmän heitä riisuttiin. 

Riisumisesta muistuttavat meille kaikille Paavalin sanat teks 



4-: 



tissamme: »Minä olen lain kautta kuollut pois laista.» Sen ym- 
märtämiseksi meidän on koetettava tunkeutua kristillisen us- 
komme ydinajatuksiin. On kysymys kaikkein tärkeimmästä van- 
hurskaudesta — kelpoisuudesta Jumalan edessä. Oli aika, jolloin 
Paavali luuli voivansa sen täyttää. Mutta mitä lähemmäs Kris- 

■ 

tusta hän tuli, sitä selvemmin hän näki puutteensa. Kristus ei 



tullut lakia kumoamaan, vaan täyttämään. Hänen sanainsa va 



lossa ei lainhurskaudessa riitä ainoastaan jotkut määrätyt, nimel- 
tä mainitut velvollisuudet, vaan siinä vaaditaan pyhyyttä entistä 
täydellisempänä. Lain noudattaminen tuli mahdottomaksi, sillä 
kaikessa oli puutetta. Ja tämä puute oli kuoleman synti, jota uh- 
kaa iankaikkinen kadotus. 

Se on merkillistä riisumista, kun noita hurskaita miehiä uhkaa 
sama kadotus kuin varkaita, avionrikkojia, juomareita ja kaik- 
kia välinpitämättömiä, suruttomia maailman ihmisiä. Näin riisuu 
Jumala lain kautta ihmistä vielä tänäänkin niin perusteellisesti, 

että loppuu kokonaan luottamus lakiin pelastusvälineenä. Paa- 
vali sanoo: »Minä olen kuollut.» Ei kuollut enää tunne mitään 
^loa laista, joka ei anna toivoa. 

Raskasta on olla Jumalan riisumana. Meidän tulisi aina tun- 
tea suurta myötätuntoa siinä tilassa olevia kohtaan. Näin sitäkin 
enemmän, koska evankeliumin valossa sellaiset ihmiset eivät ole 
mitään toivottomia tapauksia. 

Sillä se, joka riisuu, ei ole mikään kylmä kohtalo, vaan Juma- 
la, joka Poikansa kautta »lunasti minut, kadotetun ja tuomitun 

ihmisen ja vapahti minut kaikesta synnistä, kuolemasta ja perke- 
leen vallasta.» Tämä tapahtui siten, että Kristus kuoli. — Siinä 
on riisuttujen pelastus! Kristus ei ollut ainoastaan kanssakärsijä, 

vaan kärsi sovituskuoleman meidän puolestamme, kuollen sen 
kuoleman, mikä meidän olisi pitänyt kuolla. Siinä on Paavalin 

turva: Kristuksen risti. Sen alle hän suojautuu. »Minä olen Kris- 



n 



tuksen kanssa ristiinnaulittu» merkitsee jotain samaa kuin, että 
lain perusteella risti on minun syntieni tuomio. Minä uskallan 
tunnustaa tämän totuuden, koska Kristus on kuollut minun kuo- 
lemani. Kristus kärsi ristin hirsipuun kivut ja kauhut minun puo- 
lestani. Sentähden minä saan levätä hänen haavoissaan! 

Mutta nyt tapahtuu ihme: Kristuksen kuolemassa Jumala yh- 
distää meidät hänen ylösnousemukseensa. Paavali sanoo rooma- 
laiskirjeessä: »että niinkuin Kristus herätettiin kuolleista, samoin 
on meidänkin uudessa elämässä vaeltaminen.» 

Ja nyt voimme tässä sovittaa itseemme muistamamme laulun 
sanat: »Hän riisuu ja pukee.» Ja voimme julistaa kaikille riisu- 
misen alla oleville ihanan totuuden: Jumala ei tahdo riisua meitä 
muuta varten, kuin voidakseen pukea meidät johonkin uuteen 
ja parempaan! Ja mikä on se parempi? — Tässä vanhurskauden 
asiassa se on kuolleelle uusi elämä. Tämä ei ole minun elämääni 

sehän on vain kuolemaa — , vaan se on Kristuksen elämä. »Mi- 
nä elän» — niinhän Paavali sanoi — , en enää elä minä, vaan 
Kristus elää minussa.» Näin uskon kautta. 

Ja kyllä Jumala muussakin riisumisessa tarkoittaa lopulta 
tätä samaa: lapsen kaltaiselle avuttomalle hän tahtoo antaa uuden 
elämän, kenties uuden elämänsisällön, uuden päämäärän, uudet 

tavat, jne. 

Ja jos me annamme Jumalan tahdon toteutua, otamme vas- 
taan sen »kalkin» eli osan, jonka Herra suo, niin hän siinä uudes- 
sa varmaankin tahtoo johtaa meitä yhä lähemmäs omaa elämään- 
sä, jotta oppisimme tuntemaan ja omistamaan sen. Ja se elämä 

on Kristus! 

Ja nyt tulemme siihen asiaan, joka tällaisena päivänä on sil- 

mäimme edessä. Meitä, jotka olemme tänään kokoontuneet kirk- 
koon, on Jumala riisunut monella tavoin, mutta erityisesti myös 
tässä katsannossa: 

Siirtoväki menetti kotinsa, kotiseutunsa, kotoisen seurakunta- 
elämänsä. Heitä riisuttiin evakkotiellä. Ei ollut helppoa alistua 
riisuttavaksi. Ja jos Jumalan hyvät aikeet siinä milloin eivät 



18 



päässeet läheskään aina toteutumaan, silloin ei syntynyt uutta 
elämää. Eikä se vanha ollut iloista katseltavaa. Ei ollut vanha 
elämä iloista katseltavaa entisenkään asutuksen kohdalla. 

Mutta Jumalan kiitos! Hän joka on riisunut, on tuonut ilmi 

jotain uuttakin. Monasti siellä, missä ei olisi luullutkaan saattoi 
Jumala tuoda esiin tuon uuden. Kristinusko, joka rauhallisina ja 
tasaisina aikoina saattoi tuntua häviävän vähäarvoiselta, osoit- 
tautuikin elinvoimaiseksi, kalleimmaksi perinnöksi, jonka olimme 
esivanhemmiltamme saaneet. Se osoittautui siteeksi taivaaseen, ja 
siksi siteeksi, jonka pohjalta me saamme kutsua toisiamme vei- 
jiksi ja sisariksi Kristuksessa! 

Tänään on meillä oikeastaan jotain muuta kuin siirtoväen 

vastaanottojuhla. Meillä on tilaisuus, jossa pyydetään nähdä to- 
teutuneena jotain siitä uudesta, johon Jumala meitä riisuttuaan 
on pukenut meidät. 

Mikä on se uusi? Millä nimellä sitä nimitämme? — Rohkeni- 
sinko sanoa: uusi kotiseurakunta, kotikirkko. 

Mutta ystävät! Siihen täytyy heti lisätä, että se on Kristuksen 

seurakunta ja Kristuksen kirkko. 

Riisuttuaan meitä Jumala tahtoisi pukea meitä Kristukseen ja 
hänen kauttaan iankaikkiseen elämänyhteyteen hänen kanssaan. 

Tämä ei voi toteutua ilman, kuin että hän joka päivä saa rii- 
sua meitä ja yhdistää meitä Kristuksen ristinkuolemaan. Nöyr- 
rymmekö hänen kätensä alle, annammeko tämän tapahtua? Jos 
näin käy, silloin tulevat Paavalin sanat meidän kalliiksi omai- 

suudeksemme: 

»Minä elän, en enää elä minä, vaan Kristus elää minussa. Ja 
minkä nyt elän lihassa, sen elän Jumalan Pojan uskossa, hänen, 

joka on rakastanut minua ja antanut henkensä minun edestäni.» 



Jorma Helasvuo. 

